Port Ogasta
Port Ogasta (angl. Port Augusta) – miestas Australijoje, Pietų Australijoje. Įsikūręs 322 km į šiaurės vakarus nuo Adelaidės, Spenserio įlankos pakrantėje, Eiro pusiasalio šiaurės rytuose. Geležinkelio stotis prie Transaustralijos geležinkelio, praeina Adelaidės–Perto plentas, atšaka į Darviną, yra oro uostas. Veikia šiluminė jėgainė, plėtojamas turizmas. Apylinkėse auginami vaisiai ir daržovės. Yra XIX a. rotušė, Šv. Augustino anglikonų bažnyčia.